Komission asetus (EY) N:o 2173/2003, annettu 12 päivänä joulukuuta 2003, sitrushedelmien kaupan pitämiseen sovellettavista vaatimuksista annetun asetuksen (EY) N:o 1799/2001 muuttamisesta



Virallinen lehti nro L 326 , 13/12/2003 s. 0010 - 0011



Komission asetus (EY) N:o 2173/2003, annettu 12 päivänä joulukuuta 2003, sitrushedelmien kaupan pitämiseen sovellettavista vaatimuksista annetun asetuksen (EY) N:o 1799/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1) ja erityisesti sen 2 artiklan 2 kohdan, sekä katsoo seuraavaa: (1) Komission asetuksessa (EY) N:o 1799/2001(2) vahvistetaan muiden muassa appelsiinien kypsyysastetta koskevat säännökset. (2) Yhdistyneiden Kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevä työryhmä on päättänyt osana sitrushedelmien kaupan pitämistä ja kauppalaadun valvontaa koskevia laatuvaatimuksia FFV-14 suosittaa uusia kypsyysastetta koskevia säännöksiä appelsiineille, joissa hedelmän kokonaispinta-alasta yli viidesosa on vihreä ja jotka on tuotettu alueilla, joiden ilmastolliset olosuhteet ovat sellaiset, että hedelmät ovat vihreinäkin kypsiä. (3) Laatuvaatimus FFV-14 ei sisällä säännöstä, joka koskee jäsenvaltioiden sallimia vihreyden poistamismenetelmiä; tällaisia menetelmiä koskevat kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(3) säännökset. Lisäksi on tarpeen muuttaa samassa mandariinipakkauksessa olevan pienimmän ja suurimman hedelmän halkaisijan välistä enimmäiserotusta koskeva taulukko, koska kokoluokkaa 1 suuremmille mandariineille ei ole vahvistettu kokoluokittelun tasalaatuisuussääntöjä. (4) Asetus (EY) N:o 1799/2001 olisi näin ollen muutettava vastaavasti. (5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1799/2001 liite tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 1, asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7, 11.1.2003, s. 64). (2) EYVL L 244, 14.9.2001, s. 12, asetus sellaisena kuin se on viimeksi muutettuna asetuksella (EY) N:o 46/2003 (EYVL L 7, 11.1.2003, s. 61). (3) EYVL L 230, 19.8.1991, s. 1, direktiivi sellaisena kuin se on viimeksi muutettuna komission direktiivillä 2003/112/EY (EUVL L 321, 6.12.2003, s. 32). LIITE Muutetaan asetus (EY) N:o 1799/2001 seuraavasti: 1) Muutetaan II osasto (Laatua koskevat säännökset) seuraavasti: a) Korvataan A kohdan (Vähimmäisvaatimukset) neljäs luetelmakohta seuraavasti: "Edellä määritellyn kypsyysvaatimuksen täyttävien sitrushedelmien kuoren vihreys voidaan poistaa. Tämä käsittely on sallittu vain, jos muut luontaiset aistinvaraiset ominaisuudet eivät muutu." b) Korvataan B kohdan (Kypsyysastetta koskevat vaatimukset) iii alakohta (Appelsiinit) seuraavasti: "iii) Appelsiinit Värityksen on oltava lajikkeelle tyypillinen. Väritykseltään vaalean vihreät hedelmät sallitaan, jos kyseinen väri ei ylitä viidennestä hedelmän kokonaispinta-alasta. Hedelmien vähimmäismehupitoisuuden on oltava seuraava: >TAULUKON PAIKKA> Kuitenkin alueilla, joilla ilman lämpötila ja kosteuspitoisuus on appelsiinien kehityskautena korkea, hedelmien kokonaispinta-alasta yli viidesosa voi olla vihreä sillä edellytyksellä, että niiden vähimmäismehupitoisuus on seuraava: >TAULUKON PAIKKA>" 2) Korvataan III osaston (Kokolajittelua koskevat säännökset) C kohdan (Tasalaatuisuus) i alakohdan taulukossa mandariineja koskevat rivit seuraavasti: ">TAULUKON PAIKKA>"